नेपालमा रहेका ९४ प्रतिशत हिन्दू धर्मावलम्बीहरुको आत्मालाई कुठाराघात गर्दै गणतान्त्रीक सरकारले धर्म निरपेक्षता घोषणा गरेको छ । निरपेक्षता भनेर घोषणा गर्ने गणतान्त्रीक नेताहरुलाई यसको अर्थ थाहा छैन । निरपेक्षताको अर्थ के हो ? आम नागरिकले बुझ्न चाहेका छन् । हामीले हेर्दै गर्दा २५ वर्षकै अन्तरालमा कति महंगी, बेरोजगारी र यसको सेरोफेरोमा कति नागरिकको हत्या भयो, सबै विषयमा मनन गर्ने हो भने हामी नागरिकहरु अब कसका लागि र केका लागि नेता छान्दै छौं बिचार गर्नुपरेको छ । भूकम्पबाट पीडित भएका अनि जुरे पहिलो, त्यस्तै दैवी प्रकोपबाट पीडित भएका अनि घरवारविहिन भएका नागरिकलाई राहतको कुरा छोडेर आफ्नो सुविधा बढाउन अग्रसर रहेका गणतन्त्रका माननीय तथा नेताहरुले पनि अब छात्तिमा हात राखेर धर्तीमा उभिएर एक मिनेट राष्ट्रको विकासमा सोच्नुपर्ने बेला भएको छ ।
